cyanic-selkie/wikianc huggingface dataset:
Viipurinlahden taistelu (1944)
Viipurinlahden taistelu oli jatkosodassa Neuvostoliiton puna-armeijan hyökkäys kesä–heinäkuussa 1944 suomalaisjoukkojen hallussa oleville Viipurinlahden saarille ja Suomen mantereelle. Leningradin rintama siirsi Neuvostoliiton 59. armeijan Viipurin valtaamisen jälkeen Viipurinlahden suuntaan. Neuvostoliiton Itämeren laivaston ja ilmavoimien tukemina joukot hyökkäsivät Viipurinlahdella, saaden joitakin saaria joko kokonaan tai osittain haltuunsa. Hyökkäys mantereelle torjuttiin.
Jugendsali
Sonckin uudistaman talon tärkein osa oli entisen sisäpihan paikalle rakennettu pankkisali. Sali on kolmilaivainen ja holvattu, mikä tekee siitä hieman kirkkosalin kaltaisen. Se saa valoa keskilaivan lasisen katon läpi; tämä on kenties Suomen ensimmäinen lasista tehty kattorakennelma. Pankkisalin rikkaan koristelun, ornamentit, koristemaalaukset ja kiviveistokset suunnitteli Sonckin apulainen Valter Jung, jonka käsialaa olivat myös alkuperäiset kalusteet. Salin päädyssä oli alun perin Jungin suunnittelema puolipyöreä lyijylasi-ikkuna, joka kuitenkin poistettiin 1910-luvulla kun salia laajennettiin puolipyöreällä osalla. Taidemaalari Vilho Sjöström maalasi laajennusosan kattoon freskon joka esittää näkymää Korkeasaaresta Helsinkiin päin.
Clockwerk
Hahmoa ääninäyttelee Kevin Blackton.
Kyvyt
Clockwerkin biologinen runko korvattiin jossain vaiheessa robottiosilla, ja erittäin kehittynyt tekniikka, nimeltään vihasiru, vaikutti hänen uuteen runkoonsa kyvyllä, joka ei koskaan ruostu tai hajoa, ja pystyi jopa korjaamaan sen saatuaan uskomattomia vaurioita. Tämän ansiosta hän selviytyi kuolevaisena olentona aiotun elinkaarensa jälkeen. Clockwerkin ruumis oli varustettu lukuisilla aseilla, mukaan lukien ohjukset, lasersäteilijät, laukaisulaitteet, jotka pystyivät ampumaan sähköistettyjä renkaita, ja energia-ase silmien sisällä (vaikka tämä ja ohjukset saattoivat olla Arpeggion lisäys, koska niitä käytetään vain kirjoittanut Clock-La). Lisäksi Clockwerk oli erittäin kestävä vaurioille, koska yksinkertaiset aseet, kuten Carmelitan iskupistooli ja rakettirepun-ohjukset, olivat yksittäin tehottomia häntä vastaan. Lisäksi Clockwerkin ruumis voisi selviytyä vakavasti vaurioituneena ja upotettuna sulaan laavaan; tähän saattoi osallistua vihasiru ja Clockwerkin itsekorjautuva runko. Hänellä oli myös varamoottoreita siltä varalta, että hänen siivensä olisivat liian vaurioituneet lentämään. Jos kaikki muu paitsi hänen päänsä olisi vammainen, se voisi irrota ja lentää pienillä suihkuilla.
Sisältöpohjainen kuvatiedonhaku
Sisältöpohjaisen kuvatiedonhaun potentiaaliset käyttökohteet ja sovellukset
Asevoimien käytössä olevia sovelluksia ovat esimerkiksi vihollisen lentokoneiden tunnistaminen tutkanäytöiltä. Asevoimien sovellukset ovat luultavasti parhaiten kehittyneitä, mutta vähiten tunnettuja.
Sisältöpohjainen videotiedonhaku
Sisältöpohjaiseen videotiedonhakuun kehitetyt sovellukset toimivat hyvin pitkälle samoin perusperiaattein kuin sisältöpohjaisen kuvatiedonhaun puolella. Fyysisellä tasolla videodata on kuitenkin pikselialueista koostuva ajallinen kuvasarja, johon yleensä myös yhdistyy ääniraita. Tämän vuoksi semanttisen sisällön etsiminen raa’asta videodatasta on todella vaikeaa, ja semanttinen kuilu kasvaa vielä isommaksi kuin sisältöpohjaisessa kuvatiedonhaussa.
NoHo Partners
Historia
Kansainvälinen kasvu jatkui huhtikuussa 2019, kun NoHo Partners laajensi liiketoimintaansa Norjaan 15 ravintolan hankinnan myötä. Smile Henkilöstöpalvelut puolestaan yhdistyi toisen suomalaisen henkilöstövuokrausyhtiön VMP:n kanssa elokuussa 2019. NoHo Partnersista tuli yhdistyneen yhtiön suurin osakkeenomistaja 30,27 prosentin omistusosuudella.
Cuttingtonin yliopisto
Piispa Samuel David Ferguson valoi oppilaitoksen ensimmäisen rakennuksen peruskiven 22.02.1889. Tuo ensimmäinen rakennus Loppiaissali (Epiphany Hall) ja se rakennettiin Liberian eteläkärkeen. Oppilaitos nimettiin Robert Fulton Cuttingin mukaan; Cutting lahjoitti vuonna 1885 5000 Yhdysvaltain dollaria koululle tarvittavan maa-alueen hankkimista ja koulun rakentamista varten. Rahalahjoituksen ensisijaisena tarkoituksena oli luoda käytännön tutkimuksiin soveltuva koemaatila, jolla lähetyskoulujen pojilla olisi mahdollisuus käytännön harjoitteluun, ja samalla koetila toimisi mallina muillekin. Opiskelijoita tuli joka puolelta Liberiaa sekä muualta Länsi-Afrikasta, minkä myötä sisään otettavien opiskelijoiden määrä rajattiin noin sataan opiskelijaan.
Tholos
Tholos-haudat
Tholokset levisivät minolaisten matkojen mukana Etelä-Espanjaan, missä niiden rakentaminen liittyi Los Millaresin kulttuuriin noin 3200–2600 eaa. Minolainen vaikutus levisi myös Manner-Kreikkaan. Kreikan mantereella tholos-hautoja alettiin tehdä myöhäispronssikaudella, ja ne yleistyivät noin 1500 eaa. Mykenen sivilisaation noustessa. Varhaisimmat tholos-haudat on löydetty Choirokoitíasta. Tholos-haudat liittynevät alkujaan varhaiseen Välimeren neoliittiseen kulttuuriin, joka levisi Levantista Portugaliin ja Britteinsaarille.
Tholosta jonkin verran muistuttivat Sardinian nuraghit, muutamat muut Etelä-Euroopan ja eräät hyvin varhaiset Pohjois-Mesopotamian rakennelemat.
Michael Moore
Elämä ja ura
Mooren dokumenttielokuva Sicko käsittelee hyvin kriittisesti Yhdysvaltain terveydenhuoltojärjestelmää, mutta ei aiheuttanut samanlaista kohua ja kiistaa kuin edellinen elokuva Fahrenheit 9/11
Elokuva Capitalism: A Love Story kysyy – huumorilla ja rohkeasti – mikä on tämän rakkauden hinta ja kuka sen maksaa? Dokumentti tutkii globaalin talousromahduksen syitä ja seurauksia ohjaaja Michael Mooren omintakeisella tyylillä, joka on tuttu hänen edellisistä elokuvistaan. Vuoden 2015 elokuva Where to Invade Next vierailee muun muassa Suomessa.
Baltasar Álvarez Restrepo
18. joulukuuta 1952 Álvarez Restrepo sai nimityksen Pereiran hiippakunnan piispaksi, jona hän toimi, kunnes jäi eläkkeelle 1. heinäkuuta 1976. Hän osallistui Vatikaanin toiseen kirkolliskokoukseen.
Kempeleen-Salon osuusmeijeri
Historia
Pohjanmaan radan valmistuttua suurin osa 1800-luvun lopulla Kempeleessä valmistetusta voista lastattiin junaan Kempeleen asemalla, mistä matka jatkui Hankoon, ja sieltä ulkomaille, lähinnä Englantiin. Juna kulki etelään kerran viikossa. Voin myynnin kannattamattomuus alkoi vaivata 1900-luvun alussa, kun monet kempeleläiset maidontuottajat myivät maitonsa mieluummin Ouluun ohi meijerin. Ajan myötä meijeritoiminta Kempeleessä vähin erin näivettyi, ja lakkasi pian kokonaan.
Suomen alle 17-vuotiaiden jääkiekkomaajoukkue
Joukkuetta on valmentanut aikaisemmin Mika Marttila. Nykyinen valmentaja on Mikael Kotkaniemi. Hänen sopimuksensa kattaa seuraavat kaksi kautta ja päättyy MM-kotikisoihin.
Möysän Musaklubi
pienoiskuva|Möysän Musaklubin logo
Historia
Möysän Musaklubin juuret ovat Lahden Möysän kaupunginosan entisellä Esso-huoltoasemalla. Ensimmäinen konsertti järjestettiin huoltoasemasta ravintolaksi muutetun ravintolan kattoterassilla 2. heinäkuuta 2010.
Malaijin kieli
Koska malaiji on toiminut pitkään Kaakkois-Aasian lingua francana, kielestä on kehittynyt monia siihen pohjautuvia pidgin- ja kreolikieliä. Esimerkkejä näistä ovat mm. basaarimalaiji ja baba malaiji. pienoiskuva|Puhuttua malajia
Asema ja lainsäädäntö
Malaiji on ainoa virallinen kieli Malesiassa ja Bruneissa. Malesiassa malaiji tunnetaan myös nimellä Bahasa Malaysia eli Malesian kieli, tarkoituksen ollen korostaa kyseessä olevan kaikkien malesialaisten yhteinen (eikä siis yksinomaan etnisten malaijien) kieli.
Malaiji ja indonesia
Malaiji on erittäin läheistä sukua indonesian kielelle, mutta eroaa hieman lausumiseltaan ja melko paljon lainasanastoltaan. Malaijissa näkyy vahvana siirtomaa-ajoilta peräisin oleva englannin vaikutus, kun taas indonesiasta löytyy vastaavasti enemmän hollannin lainoja. Esimerkiksi sana "pyyhe" on lainattu eri kielistä: tuala (englannin sanasta towel) vs. handuk (hollannin sanasta handdoek).
Karhujärvi (järvi Sallassa)
Karhujärvi on Lapissa Sallassa ja Posiolla sijaitseva järvi.
Suomen Vammaisurheilu ja -liikunta VAU
Suomen Vammaisurheilu ja -liikunta VAU ry oli valtakunnallinen urheilu- ja liikuntajärjestö, jonka tehtävänä oli suunnitella, toteuttaa ja kehittää liikunta-, näkö- ja kehitysvammaisten henkilöiden sekä elinsiirtoväen liikunnan harrastamisen ja kilpailemisen mahdollisuuksia ja olosuhteita. VAUn toimisto sijaitsi Länsi-Pasilassa, Helsingissä. VAUn menoista yli puolet katettiin valtionavustuksella.
Kilpailutoiminta
VAU toimi yhteistyössä Suomen Paralympiakomitean kanssa. Suomen Paralympiakomitea on Kansainvälisen paralympiakomitean (IPC) jäsenjärjestö Suomessa ja valitsee ja lähettää urheilijat paralympialaisiin.
Mih’ail Hrabouski
Seurajoukkueissa
Kaudet 2004–2006 Hrabouski pelasi vielä Venäjällä. Toisen Nižnekamskin kautensa jälkeen hän siirtyi kesällä 2005 Moskovan Dynamoon, jota hänet Venäjälle tuonut Krikunov oli siirtynyt valmentamaan vuotta aiemmin. Hrabouski oli tehnyt kesällä sopimuksen myös Ak Bars Kazanin kanssa, mutta välitystuomioistuimen päätöksen mukaan sopimus Kazanin kanssa ei ollut pätevä. Näin hän pelasi kauden Moskovassa, eikä saanut kahden vuoden kilpailukieltoa kahden sopimuksen tekemisestä.
Keith Moon
Soittotyyli
The Whon uran alkuvuosina Moonilla oli tapana rikkoa rumpusetti aina show’n päätteeksi. Onkin sanottu että Keith Moon ”hajotti enemmän settejä kuin kukaan muu pääsee koskaan edes soittamaan”. Hän käytti myös tuplabassorumpuja ensimmäisten rockrumpaleiden joukossa. Yhtyeen kitaristille ja lauluntekijälle Pete Townshendille Moon oli ainoa oikea rumpali. Vuonna 1975 Moon julkaisi pääasiassa coverkappaleita sisältäneen ainoan sooloalbuminsa Two Sides Of The Moon.
Emanuel Aromaa
Sodan jälkeen
Emanuel Aromaa on haudattu Kiukaisten uudelle hautausmaalle.
Charlotta Säfvenberg
Säfvenberg voitti kultaa Euroopan nuorten olympiafestivaaleilla pujottelussa vuonna 2011. Hän sai nuorten MM-kilpailuissa hopeaa pujottelussa 2014. Åren MM-kilpailuissa 2019 hän sijoittui pujottelussa 14:nneksi ja Pekingin olympialaisissa 2022 sijalle 24.
ISO 9000
thumb|200px|ISO 9000 -standardeja käytetään kaikkialla maailmassa. Kyltti kalafirman seinässä [[Tsukijin kalatorilla Tokiossa ilmoittaa ISO 9001 -laadunvarmistuksesta.]]
ISO 9000 -standardit ja niiden tarkoitus
ISO 9000 -standardiperheen keskeisimmät standardit ovat:
ISO 9000 -sarjaan kuuluu myös suuri määrä muitakin standardeja, jotka on numeroitu joko ISO 9000- tai ISO 10000-sarjaan. Käytännön neuvoja standardin ISO 9001 hyödyntämisestä pk-yrityksissä saa SFS-käsikirjasta 807:2017 “Standardi ISO 9001:2015 pk-yrityksen näkökulmasta”.
Rahvaanrunoilijat
Runojen aiheet
Osa rahvaanrunoilijoista ironisoi sivistyneistön liehakointia vieraskoreudella ja pintakosmetiikalla. Pietari Makkonen kirjoitti ironiseen sävyyn ”Ilolaulussa suomen kielen kasvannosta”, miten suomen kielestä tehtiin innolla salonkikelpoista ruotsin kielen rinnalle. Hän kuvasi kielen neidoksi, joka pestiin, kammattiin, vaatetettiin ja koristettiin. Seurapiireissä debytoituaan tätä herraskaista neitoa alkoivat sitten armastella niin professorit kuin rovastitkin.
Itsetarkkailu ja ironisointi kertoivat rahvaan identiteetin etsinnästä muotoutuvassa kansankokonaisuudessa. Rahvas oli vielä monin tavoin sidoksissa sivistyneistön siitä aiempina vuosisatoina luomiin kuviin eikä rahvaanrunoudella ollut näin yhteiskuntajärjestystä kiistävää merkitytä.
Fasaani
Tieteellinen nimi
Phasianos on kreikkaa ja tarkoittaa Phasis -joen lintua. Tarun mukaan argonautit löysivät tämän linnun Phasis -joen reunamilta Mustanmeren itärannalta Kolkhiissa. Laijinimi colchicus viittaa löytöpaikka Kolkhiiseen.
Martina Dubovská
Alppihiihdon maailmancupissa Dubovská kilpaili ensimmäisen kerran Zwieselin pujottelussa helmikuussa 2011. Maailmancupin pisteille hän selviytyi ensimmäisen kerran 16. marraskuuta 2013 käydyssä Levin pujottelussa, jossa hän sijoittui 28:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Levin pujottelussa marraskuussa 2019. Parhaimmillaan hän on sijoittunut kahdeksanneksi Jasnán pujottelussa maaliskuussa 2021.
Diedrich Bader
Elämäkerta
Bader syntyi Virginiassa vuonna 1966. Hänen äitinsä Gretta oli kuvanveistäjä ja isä William säätiön johtajana politiikan parissa. Baderin ollessa 2-vuotias perhe muutti Pariisiin, josta he palasivat takaisin Yhdysvaltoihin Baderin aloittaessa T.C. Williams high schoolin. Valmistumisensa jälkeen hän siirtyi opiskelemaan Pohjois-Carolinan collegeen taidetta.
Maria van Oosterwijck
Maria van Oosterwijck (toisinaan myös muodossa Oosterwyck; 1630 Noordtop – 12. marraskuuta tai joulukuuta 1693 Uitdam, Alankomaat) oli alankomaalainen taidemaalari. Hänet tunnetaan runsaasti yksityiskohtia sisältävistä kukkamaalauksistaan.
Elämänvaiheita
Maria van Oosterwijck asui lähellä Willem van Aelstenia ja he jakoivat työhuoneen. Oliko heidän suhteensa työtoveruutta syvempää ei tiedetä. Van Aelstenin tiedetään kosineen van Oosterwijckiä, mutta tämä kieltäytyi. Eräiden dokumenttien mukaan, jotka koskevat palveluskuntaa vuodelta 1676, he asuivat yhdessä. Kun muut maalarit joutuivat 1680-luvun lopulla tinkimään elintasostaan, pysyi van Oosterwijck edelleen kuninkaallisten tilaajien suosikkina. Van Oosterwijck opetti palvelijansa Geertje Petresin taidemaalariksi ja emäntänsä kuoltua hän elätti itsensä taiteilijana.
Sukupuolikromosomi
pienoiskuva|Ihmisen sukupuolikromosomit. Vasemmalla nainen, oikealla mies. upright|pienoiskuva|X-kromosomin sisältö.
Eri lajeilla
Alun perin Y-kromosomi on ollut samanlainen kuin X-kromosomi, mutta viimeisten 200 miljoonan vuoden aikana valtaosa Y-kromosomin geeneistä on hävinnyt. Monet biologit ovat uskoneet, että Y-kromosomi on häviämässä kokonaan. Y-kromosomi kuitenkin kykenee keksimään itsensä uudelleen jatkuvan uusiutumisen kautta. Ihmisellä nopeimmin Y-kromosomissa uusiutuva kohta liittyy siemennesteen tuotantoon.
Guardians of the Flame
Guardians of the Flame on Virgin Steelen toinen studioalbumi, joka julkaistiin vuonna 1983. Guardians of the Flame keräsi huomattavan suosion yhtyeelle verrattaen ensimmäiseen levyyn. Yhtye pääsi soittamaan useiden suurten bändien lämmitteliäksi. Levyllä on useita klassikoita, joita Virgin Steele soittaa vielä nykyäänkin keikoilla. Guardians of the Flame oli jonkin aikaa melko vaikeasti saatavilla kunnes yhtye julkaisi sen vuonna 2003 uudelleen remasteroituna ja sisältäen alkuperäiseltä poisjätettyjä kappaleita. Levyltä on julkaistu kaksi singleä: Wait for the Night ja A Cry in the Night. Levy on viimeinen, jolla kitaristi Jack Starr soittaa.
Willemiitti
Esiintyminen
Willemiittiä esiintyy sinkkipitoisissa kalkkikivissä. Sitä on löydetty Yhdysvalloista, Kanadasta, Belgiasta, Namibiasta ja Australiasta.
Jonathan Nordbotten
Nordbotten sijoittui Sankt Moritzin MM-kilpailuissa 2017 pujottelussa 13:nneksi. Pyeongchangin olympialaisissa 2018 hän saavutti joukkuekilpailussa pronssia.
Suomen Ammattiyhdistysten Keskusliitto
Talvisodasta vakautusvuosiin
Sodan jälkeisinä vuosina sosiaalidemokraattien ja kommunistien valtataistelu SAK:ssa oli kuitenkin kiivasta. SAK:n ylimääräisen edustajakokouksen vaaleissa keväällä 1946 kommunistit saivat enemmistön, mutta SAK:n sosiaalidemokraattinen johto peruutti edustajakokouksen vedoten vaaleissa tapahtuneisiin rikkeisiin. Seuraavana vuonna pidettyyn sääntömääräiseen edustajakokoukseen sosiaalidemokraatit onnistuivat saamaan enemmistön.
Enterprise Ireland
Enterprise Ireland on Irlannin taloutta kehittava valtion organisaatio, jonka kohteena on teknologia ja vienti. Sen toimintatapa on rahoitus ja neuvonta.
Gribaumontin metroasema
Gribaumont on Brysselin metron asema Woluwe-Saint-Lambertin kunnassa. Sitä käyttävät linjan 1 junat. Se avattiin vuonna 1976.
Yhteinen vaimomme
Arviot
Kriitikko Arto Pajukallion mukaan elokuva on ollut vielä 1950-luvun puolivälissäkin rohkea peilatessaan aikansa moraalin venyvyyttä. Hän luonnehtii elokuvaa mustaksi komediaksi.
Alex Pettyfer
Yksityiselämä
Pettyfer, joka kuvailee itseään urheilijaksi, asuu Windsorissa, Berkshiressä. Hän kävi Shiplake College boarding schoolia. Pettyfer harrastaa mm. hiihtoa ja jääkiekkoa. Pettyferin lempiväri on oranssi, ja hän ei pidä jalkapallosta. Hän on seurustellut mm. Dianna Agronin ja Emma Robertsin kanssa.
Grover Cleveland
Viimeiset vuodet ja kuolema
Cleveland siirtyi 1897 viettämään eläkepäiviään Princetoniin, New Jerseyyn, missä hän toimi vuodesta 1901 aina kuolemaansa saakka Princetonin yliopiston hallituksessa. Cleveland ei pyynnöistä huolimatta pyrkinyt myöskään vuoden 1904 presidentinvaaleihin. Clevelandin terveys heikkeni loppuvuodesta 1907 nopeasti ja hän kuoli lopulta sydänkohtaukseen 24. kesäkuuta 1908. Hänen viimeisten sanojensa sanotaan olleen ”olen niin kovasti yrittänyt tehdä oikein”.
Pierre Bismuth
pienoiskuva|Pierre BismuthPierre Bismuth (s. 1963 Neuilly-sur-Seine, Ranska ) on ranskalainen taiteilija, joka oli mukana käsikirjoittamassa elokuvaa Tahraton mieli. Bismuth voitti yhdessä Charlie Kaufmanin ja Michel Gondryn kanssa Tahrattomasta mielestä parhaan alkuperäiskäsikirjoituksen Oscar-palkinnon. Bismuth ja Gondry kirjoittivat tarinan, jonka pohjalta Kaufman loi nerokkaan käsikirjoituksensa. Bismouth on käsitellyt muistia ja ihmismielen erikoisuuksia myös taiteessaan.
Kei Koito
Ura
Koitosta tuli Lausannen konservatorion urkujensoiton professori vuonna 1992. Vuodesta 2012 alkaen hän päätti keskittyä vertailevaan tutkimukseen Bachin, tämän edeltäjien ja aikalaisten töistä. Koito on vieraillut ja pitänyt mestarikursseja monissa muissakin oppilaitoksissa. Lisäksi hän on toiminut kansainvälisten urkukilpailujen tuomaristojen jäsenenä. Koito perusti vuonna 1997 Lausannen Bach-festivaalin ja on toiminut sekä sen että Grand Prix Bach de Lausanne -kilpailun taiteellisena johtajana. Bach-festivaalin merkeissä hän on osallistunut Claudio Monteverdin, Jean-Baptiste Lullyn ja Henry Purcellin oopperoiden tuotantoihin sekä Bachin maallisten kantaattien ja Händelin oratorioiden esityksiin.
Unkarin Grand Prix 2017
Unkarin Grand Prix 2017 (virallisesti Formula 1 Pirelli Magyar Nagydíj 2017) oli Formula 1 -kauden yhdestoista osakilpailu, joka ajettiin 30. heinäkuuta Hungaroringin moottoriradalla Mogyoródissa Unkarissa.
Kuolan saamelaisten historia
Varhainen historia
Kuolan niemimaalla on aikoinaan sijainnut 21 saamelaissiitaa. Ensimmäiset historialliset maininnat itäsaamelaisista ovat 1500-luvun loppupuolelta. Kuolan niemimaan alkuperäisasukkaina saamelaiset ovat vuosisatojen ajan joutuneet sopeutumaan muiden väestöryhmien tuloon. Alueen asuttamista on osittain kuvattu rauhanomaiseksi prosessiksi, osittain valloittamiseksi, hyödyn tavoitteluksi ja riistoksi. Kuola on houkutellut verottajia, uskonnollisia käännyttäjiä, kalastajia, metsästäjiä, merenkävijöitä ja kauppiaita. Jo 1100-luvulla novgorodilaiset tulivat Kuolan etelärannikolle ja toivat mukanaan ortodoksisuuden. Vielä 1200-luvulla Kuolan saamelaiset olivat eläneet sukuyhteisöissä ja uskoneet luonnonhenkiin.
Venäjän keisarikunnan loppuaika
Vuonna 1751 solmitun Strömstadin rauhansopimuksen erillisosassa oli sovittu, että saamelaiset saisivat vapaasti muuttaa valtakunnasta toiseen elinkeinoja harjoittaessaan. Sittemmin valtioiden väliset rajajärjestelyt ovat vaikuttaneet myös Kuolan saamelaisten elämään. Itäsaamelaisten asuttama alue on ollut sekä Ruotsi-Suomen, Tanska-Norjan että Venäjän kiinnostuksen kohteena. Vuonna 1826 Norja ja Venäjä vahvistivat nykyisen rajan ja jakoivat keskenään rannikolle ulottuvat kolttien siidat. Tähän asti kolttasiidat olivat voineet vapaasti käyttää raja-aluetta molempien valtioiden puolella. Norja sai osia Paatsjoen ja Petsamon siidoista ja Näätämön siidan kokonaan. Tähän asti Näätämön siidan talvikylä oli ollut Suomen puolella, kesäkylä Norjan puolella, ja lisäksi muutamilla perheillä oli ollut alueita Venäjän puolella. Vuoden 1826 sopimuksen jälkeen Paatsjoen ja Petsamon koltista tuli Venäjän alamaisia, kun taas Näätämön koltista tuli norjalaisia. Tätä perua on Norjan nykyinen pieni kolttasaamelaisvähemmistö Näätämössä. Paatsjokiset saivat tämän rajasopimuksen puitteissa jatkaa entisten rannikon kesäpaikkojen käyttöä aina vuoteen 1920 eli Tarton rauhaan asti.
Pohjoisen kansojen yhdistäminen
Kansallisuuspolitiikan helpottamiseksi pohjoisessa asuvat kansat yhdistettiin yhdeksi ryhmäksi, pieniksi pohjoisen kansoiksi, malyje narody severa. Näillä kansoilla katsottiin olevan yhteistä alhainen taloudellinen, poliittinen ja sivistyksellinen taso, yhtäläinen perinteinen poronhoitoon, metsästykseen ja kalastukseen perustuva talousmuoto, sekä siihen liittyvät erityispiirteet, kuten nomadinen elämäntapa sekä se, että heitä oli vähän. Tätä talousmuotoa kutsuttiin elämäntapapaimentolaisuudeksi (bytove koctševanie), myöhemmin tuotantopaimentolaisuudeksi (proizvodstvennoe koctševanie). Neuvostoajan kirjoituksissa vielä 1970-luvulla sanottiin saamelaisista, että he olivat eläneet ennen vallankumousta alhaisella sivistystasolla. Kansallisuuspolitiikkaan osallistuneet neuvostoetnografit eivät halunneet tehdä pohjoisen kansoista venäläisiä, vaan heidät oli tarkoitus saada mukaan kehityksen korkeammalle tasolle, sosialismiin. Neuvostovallan ensimmäistä kymmenlukua luonnehdittiin filantrooppisen holhousideologian aikakaudeksi. Avuttomista, primitiivisistä ja valistusta tarvitsevista kansoista piti huolehtia ja holhota erityisesti. Ideologian mukaisesti Pohjoisten asioiden komitea aloitti sivistyskampanjan. Komitean mielestä pohjoisten vähemmistöjen ainoat riistäjät olivat itse venäläiset, joita vastaan voitiin suojautua lisäämällä tietoa ja opetusta. Suunniteltiin kansallisia autonomisia alueita, joilla olisi poliittinen ja kulttuurinen itsehallinto. Suojelevan holhouksen kausi päättyi 1930-lukuun mennessä, sillä Stalinin päästyä valtaan vuonna 1928 NEP:n aika oli ohitse, ja kollektivisoinnin vähittäisen etenemisen ajatuksesta luovuttiin. 1930-luvulla tyhjennettiin kaikki liian lähellä Suomen rajaa sijainneet pikkukylät. Osa väestöstä siirrettiin sisämaahan, osa tapettiin. Aiemmin Imanterojärven rannalla Akkalassa ja Ekostrovissa asuneet akkalansaamelaiset siirrettiin "liian läheltä rajaa" 1930-luvulla Juonnin kylään.
Sebastian Foss Solevåg
Foss Solevåg voitti pujottelun Norjan mestaruuden Oppdalissa maaliskuussa 2013 ja Hemsedalissa 2015.
ENEA
Agenzia nazionale per le nuove tecnologie, l'energia e lo sviluppo economico sostenibile (ENEA) on Italian valtion teknologian, energiatutkimuksen ja ympäristötutkimuksen tutkimuskeskus, joka perustettiin vuonna 1982. Aluksi ENEA tarkoitti Energia Atomica e Energie Alternative eli vain ydinenergiatutkimusta.
Phantom Stranger
Phantom Stranger (epäviralliselta suomennokseltaan Aavemuukalainen) on DC Comicsin julkaisemissa amerikkalaisissa sarjakuvissa esiintyvä supersankari, jonka paranormaali alkuperä on määrittelemätön ja joka taistelee salaperäisiä ja okkulttisia voimia vastaan, toisinaan Vertigon alaisissa sarjakuvissa. Hahmo esiintyi ensimmäisen kerran Phantom Stranger #1 lehdessä elo/syyskuussa 1952 ja hänet loivat John Broome, Carmine Infantino ja Sy Barry. Hahmo on tullut tunnetuksi Oikeuden Puolustajien liittolaisena ja Justice League Dark ryhmän jäsenenä. Phantom Stranger tunnetaan paremmin roolistaan ​​muiden sankareiden, kuten Justice Leaguen, yliluonnollisena avustajana. Hänen asemansa joko täys-, vara- tai kunniajäsenenä on kiistanalainen.
Taustaa
Phantom Strangerin alkuperä ja todellinen luonne on ollut hämärän peitossa ja hänen oikeaa nimeään ei ole paljastettu. Vuonna 1987 DC julkaisi Secret Originsin erikoisnumeron (Vol. 2, #10), jossa esitettiin neljä mahdollista alkuperää: Vaeltavan juutalaisen tarinan muunnelmassa hän oli mies nimeltä Iisak, jolla oli vaimo (Rebecca) ja nuori poika Betlehemissä Jeesuksen lapsuuden aikana. Kun kuningas Herodes kuuli, että syntyi lapsi, joka olisi juutalaisten kuningas, hän määrää viattomien verilöylyn tappaakseen Kristus-lapsen. Kuolleiden joukossa oli Iisakin vaimo ja poika. Vihasta sokeana hän viettää seuraavat 30 vuotta raivoissaan Jeesusta vastaan. Jeesuksen kärsimyksen aikana Iisak lahjoi vartijan päästäkseen hänen asettumaan paikalleen ja osallistumaan Kristuksen ruoskintaan. Jeesus tuomitsee Iisakin "jäämään tähän maailmaan - kunnes minä tulen takaisin". Vuosisatoja ristiinnaulitsemisen jälkeen Iisak katuu tekoaan. Hän on viettänyt elämänsä auttaen ihmiskuntaa siitä lähtien, ja ilmeisestikin hän on löytänyt tehtävän niin tyydyttävästi täytettävänä, että hän nykypäivänä (eli 1980-luvun lopulla) kohteliaasti kieltäytyy Jumalan tarjouksesta vapauttaa hänet katumuksestaan. Toisen teorian mukaan Phantom Stranger oli Raamatun aikoina mies, jonka enkeli säästi Jumalan vihalta. Kyseenalaistaen Jumalan teot, hän tekee itsemurhan. Enkeli kieltää tämän henkeä tulemasta tuonpuoleiseen, elävöittää hänen ruumiinsa ja tuomitsee hänet kulkemaan maailmaa ikuisesti osana ihmiskuntaa, mutta myös ikuisesti erotettuna siitä. Enkeli myös pyyhkii pois kaikki miehen muistot hänen menneestä elämästään. Sitten hän löytää jumalallisen tehtävänsä: kääntää ihmiskunta pois pahasta, sielu kerrallaan. Jotkut versiot tästä tarinasta viittaavat siihen, että enkeli oli tuon ajanjakson Aaveen inkarnaatio. Kolmannen teorian mukaan Phantom Stranger on jumissa aikasilmukassa. Lähellä maailmankaikkeuden loppua, Phantom Stranger lähestyy tiedemiehiä, jotka yrittävät siirtää energiaa alkuräjähdyksestä pidentääkseen maailmankaikkeuden elinikää. Phantom Stranger tajuaa, että yksi tiedemiehistä on todellisuudessa Anti-Elämän Avatar ja että heidän ponnistelunsa estävät maailmankaikkeuden olemassaolon. Tarina päättyy siihen, että Phantom Stranger luovuttaa osan itsestään tiedemiehelle, joka sukeltaa alkuräjähdyksen portaalin läpi, kaappaa säteen, joka olisi tyhjentänyt alkuräjähdyksen, ja hänestä tulee Phantom Stranger, joka saattaa syklin loppuun. Neljännen teorian mukaan Phantom Stranger oli langennut enkeli, joka ei ollut taivaan eikä helvetin puolella Luciferin kapinan aikana ja siksi hänet tuomittiin kävelemään maan päällä yksin koko ajan. Sarjakuvasarjassa The Trenchcoat Brigade John Constantine näkee, että neljäs alkuperätarina on pohjimmiltaan oikea. Alisa Kwitneyn ja Guy Davisin Vertigo Visions: Phantom Stranger #1 perustuu Alan Mooren langenneen enkelin tarinaan Secret Originsista ja lisää tarinan naisesta nimeltä Naamah, joka tuomittiin helvettiin enkelin rakastamisesta. Tämän enkelin vihjataan vahvasti tulleen Phantom Strangeriksi.
Lothar Kobluhn
Lothar Kobluhn (12. huhtikuuta 1943 – 21. tammikuuta 2019 ) oli saksalainen jalkapalloilija.
Navajot
Varhainen aikakausi
Vuonna 1863 eversti Kit Carson teki tuhoisan sotaretken navajojen maahan ja hävitti näiden ruokavarastot, maissi- ja persikkapuuviljelmät, karjan sekä asumukset. Tuhansia navajoja kätkeytyi New Mexicon kanjoneihin, mutta keväällä 1864 he joutuivat antautumaan kylmän talven ja ruokatarvikkeiden loppumisen seurauksena. Nälän heikentämät navajot, kaikkiaan noin 8 000–9 000, lähetettiin yli 500 kilometriä pitkälle marssille (Long Walk) Bosque Redondoon, joka oli heille määrätty maa-alue New Mexicon itäosassa. Marssin aikana noin 200 navajoa menehtyi. Reservaattiin oli ahdettu myös 400 mescalero-apachea, joiden kanssa navajoilla oli tulehtuneet välit. Alue oli hyvin karu, vesi oli kitkerää, eikä vilja kasvanut, joten intiaanit eivät pystyneet elättämään itseään siellä. Bosque Redondossa navajojen menetykset moninkertaistuivat ja noin 2000 heistä kuoli erilaisiin tauteihin seuraavien vuosien aikana. Vuonna 1865 mescalerot pakenivat reservaatista. Vuonna 1868 navajojen neuvosto onnistui saamaan liittovaltion puolelleen ja heille suotiin mahdollisuus palata vanhoille asuinalueilleen rakentamaan uutta elämää.
Kieli
Navajon kieli kuuluu athabasca-kielten eteläiseen haaraan ja se on Pohjois-Amerikan puhutuin intiaanikieli yli 170 000 puhujallaan. Se on samalla maailman tutkituin intiaanikieli. Liittovaltio yritti vieroittaa navajot näiden "primitiivisen kielestä", mutta 1970-luvun aikana elvytetyt kansanperinteet saivat navajot innostumaan omasta kielestään uudelleen.
Asuminen
thumb|Navajojen hogan. Navajojen ensimmäiset asumukset olivat puolittain maanalaisia majoja. Niistä kehittyi myöhemmin perinteinen navajo-asumuksena tunnettu kaarnasta, mudasta ja hirsistä rakennettu hogan. Nämä majat olivat aluksi kartion muotoisia ja niiden oviaukko osoitti itään. Hoganeita tehtiin myös kivestä ja savitiilestä.
Saku (Viro)
Kylät ja taajamat
Saku koostuu kahdesta pienkauppalasta (alevik): Saku ja Kiisa. Lisäksi kunnassa on 20 kylää.
Åkesoft
Historia
thumb|Invataxissa pelaajan on valittava ruudulta oikea määränpää matkustajan epäselvän puheen perusteella.
Cobb
Cobb on myös yhden piirikunnan nimi Yhdysvalloissa.
Jeffrey Dahmer
Jeffrey ”Jeff” Lionel Dahmer (21. toukokuuta 1960 – 28. marraskuuta 1994) oli yhdysvaltalainen sarjamurhaaja ja kannibaali, joka murhasi 17 miestä vuosina 1978–1991. Suurin osa murhista ajoittui vuosiin 1989–1991. Dahmerin uhrit olivat nuoria, pääasiassa etnisiin- ja seksuaalivähemmistöihin kuuluvia. Dahmerin murhia on toisinaan kuvailtu vihaksi homoseksuaalisuutta kohtaan, mutta Dahmer oli myös itse fundamentalistikristillisen kasvatuksen saanut homoseksuaali. Dahmer etsi uhreja Milwaukeen kaupungin Walker's Point -naapuruston homobaareista.
Lapsuus ja nuoruus
Dahmerin isä suostutteli pojan liittymään armeijaan, jossa tämä sitten palveli lääkintämiehenä Saksassa. Alkoholiongelmansa takia Dahmer kuitenkin vapautettiin tehtävistään. Dahmerin palvelusaikana tapahtui kolme selvittämätöntä murhaa aivan sotilastukikohdan tienoilla. Milwaukeehen palattuaan hänet pidätettiin pian itsensäpaljastelusta, ja uudelleen vuonna 1988, tällä kertaa 14-vuotiaan pojan seksuaalisesta hyväksikäytöstä. Nyt Dahmer tuomittiin vuodeksi siviilityöleirille.
1978
'''Kesäkuun 18. päivä:''' Jeffrey teki ensimmäisen murhansa, kun hän otti kyytiinsä 18-vuotiaan liftarin nimeltä Steven Hicks. Jeffrey houkutteli Hicksin kotiinsa ja he joivat runsaasti alkoholia. Kun Steven aikoi lähteä, Dahmer sai äkillisen raivokohtauksen. Hän oli ollut koko lapsuutensa pääosin yksin, mitä hän ei halunnut enää kokea. Niinpä Jeffrey tarttui neljän ja puolen kilon painoiseen käsipainoon ja iski sillä Hicksiä takaraivoon kahdesti. Steven pystyi juuri ja juuri istahtamaan tuolille, kunnes piakkoin menetti tajuntansa, jonka jälkeen Dahmer alkoi heti kuristaa tätä. Tämän jälkeen hän hävitti ruumiin. Kuulusteluissa Dahmer oli sanonut, että toimi "vaistonvaraisesti".
Dahmerin toimintatapoja
Asunnollaan Dahmer huumasi uhrinsa laittamalla juomaan bentsodiatsepiinipohjaisia murskattuja unilääkkeitä. Tämän jälkeen hän otti uhristaan kuvia ja kuristi tämän. Hän muun muassa yritti tehdä joistakin uhreista itselleen seksiobjekteja, zombeja jotka eläisivät mutta eivät reagoisi Dahmerin käytökseen: hän porasi uhriensa kalloihin reikiä ja ruiskutti sisään happoa. Dahmerin mukaan yksikään hänen "zombeistaan" ei elänyt päivää pidempään.
Margaret Edwards
Margaret Edwards (myöh. Wilding, s. 28. maaliskuuta 1939) on brittiläinen kilpauimari. Hän saavutti arvokisamitaleja selkäuimarina 1950-luvulla.
Edwards saavutti Melbournen kesäolympialaisissa 1956 pronssia 100 metrin selkäuinnissa ajalla 1.13,1, millä hän hävisi maailmanennätyksen uineille joukkuetoverilleen Judith Grinhamille ja yhdysvaltalaiselle Carin Conelle 0,2 sekuntia. Vuonna 1958 Kansainyhteisön kisoissa Edwards voitti kultaa 4 × 110 jaardin sekauintiviestissä ja saavutti hopeaa 110 jaardin selkäuinnissa. Saman vuoden EM-kilpailuissa hän saavutti hopeaa 100 metrin selkäuinnissa.
Jesse Fuller
Jesse Fuller (12. maaliskuuta 1896 Jonesboro, Georgia – 29. tammikuuta 1976 Oakland, Kalifornia ) oli yhdysvaltalainen bluesmuusikko, kitaristi, huuliharpisti ja laulaja. Yhden miehen yhtyeenä soittaneen Fullerin tunnetuimpia kappaleita ovat "San Francisco Bay Blues" ja "Beat It on Down the Line" (ensimmäistä on versioinut Janis Joplin, jälkimmäistä Grateful Dead).
Musiikkiura
Fuller ei ollut koskaan elättänyt itseään aiemmin musiikilla, mutta hän oli kyllä opetellut soittamaan kitaraa ja opetellut erilaisia kappaleita: country bluesia, työlauluja, balladeita, hengellisiä lauluja ja instrumentaaleja. Aloittaessaan ammattilaisena, hän totesi soittokumppanien löytämisen vaikeaksi ja niinpä Fuller aloitti yhden miehen yhtyeenä.
Curtiss P-6 Hawk
P-6E oli P-6-sarjan eniten rakennettu malli ja viimeinen USAAC:in kaksitasohävittäjä. Sitä valmistettiin 1930-luvun talouslaman vuoksi vain 46 kappaletta.
Carin Cone
Cone saavutti Melbournen kesäolympialaisissa 1956 hopeaa 100 metrin selkäuinnissa ajalla 1.12,9. Kilpailun voittanut britti Judith Grinham ui tuon saman maailmanennätysajan. Vuonna 1959 Cone voitti Pan-Amerikan kisoissa kultaa 100 metrin selkäuinnissa ja 4 × 100 metrin sekauintiviestissä. Hän paransi 100 metrin selkäuinnin maailmanennätykseksi ajan 1.11,4 ja sekauintiviestin maailmanennätykseksi ajan 4.44,6, ja ne molemmat pysyivät voimassa seuraavaan vuoteen eli vuoteen 1960 saakka.
John Goss
John Goss (27. joulukuuta 1800 – 10. toukokuuta 1880) oli brittiläinen säveltäjä ja urkuri.
Villa Hällebo
1950-luvulta 2000-luvulle
thumb|left|Huvila säilyi asuinkäytössä vuoteen 2013 saakka. Heinäkuussa 1955 rakennusliike Palkkiyhtymä Oy:n perustaja, vuorineuvos Aarne J. Aarnio osti Villa Hällebon itselleen. Aarnio anoi Helsingin kaupungilta rakennuslupaa kerrostaloille Kruunuvuoren alueelle useaan otteeseen vuosina 1960–1998, mutta rakennuslupaa ei myönnetty. 2000-luvun alussa Kruunuvuoren huvila-alue kärsi jatkuvasta ilkivallasta ja huviloita tuhoutui tulipaloissa. Villa Hällebo kuitenkin säilyi asuttuna vuoteen 2013 asti, jolloin huvilan viimeinen kesäasukas Jouko Röpelinen vietti viimeisen kesänsä Villa Hällebossa. Röpelinen, joka työskenteli Palkkiyhtymä Oy:ssä, käytti huvilaa kesäasuntonaan vuodesta 2000.
Vuonna 2016 Villa Hällebon omistava Aarne ja Saara Aarnion kuolinpesä myi huvilan Helsingin kaupungille. Villa Hällebossa ei ollut sähköä, eikä vesi- ja viemärijohtoja voitu louhia alueen ympäristöarvojen vuoksi.
Homeros
Teokset
thumb|right|280px|Ilias, laulu VIII, säkeet 245–253. Kreikkalainen käsikirjoitus, 400-luvun loppu tai 500-luvun alku jaa. Lisäksi Homeroksen nimiin pantiin Homeeristen hymnien kokoelma, koominen pienoiseepos Batrakhomyomakhia sekä Margites. Nykyisin pidetään kuitenkin epätodennäköisenä, että nämä olisivat peräisin häneltä. Homeroksen nimiin on joskus pantu myös Oikhalian valtaus ja Fokais, mutta kysymys niiden kirjoittajasta on vielä ongelmallisempi kuin Homeroksen pääteosten.
Homeros-tutkimus
Kaksi merkittävintä tutkimussuuntausta 1800-luvun ja 1900-luvun alkupuolen Homeros-tutkimuksessa ovat olleet analyysi ja unitarianismi. Analyysin edustajat ovat korostaneet runoelmien epäjohdonmukaisuuksia, unitarianistit puolestaan niiden yhtenäisyyttä. 1900-luvulla ja sen jälkeen on tutkittu runouden suullisen välittymisen mekanismeja. Uusanalyysi on tutkinut Homeroksen ja muun varhaisen eeppisen aineiston välisiä yhteyksiä.
Kirjallisuutta
(teoksen Maailmankirjailijoita aloittava kirjoitus)
Tiskirotat
Tiskirotat on vuonna 1994 julkaistu yhdysvaltalainen Kevin Smithin käsikirjoittama ja ohjaama mustavalkoinen komediaelokuva. Elokuva kertoo newjerseyläisen sekatavarakaupan ja videovuokraamon nuorten myyjien Danten (Brian O'Halloran) ja Randalin (Jeff Anderson) yhdestä työpäivästä. Elokuvan budjetti oli noin 27 000 Yhdysvaltain dollaria.
Elisenvaara
Liikenne, talous ja palvelut
Syväorossa on maantieliikenteen raja-asema, joka toimii Syväoron tilapäisenä rajanylityspaikkana ja jonka vastaraja-asema Suomen puolella on Parikkalan raja-asema.
Senusret III
Elämäkerta
Manethon mukaan Senusret hallitsi 48 vuotta. Tähän saattaa kuitenkin sisältyä myös osa hänen seuraajansa hallitusajasta. Torinon papyruksen mukaan hän hallitsi yli 30 vuotta, mikä saattaa sekin olla yliarviota, sillä viimeiset tekstit joissa hänet mainitaan ovat Si-Satetin steela ja seinäkaiverrokset Nubiassa. Molemmat tekstit ovat Senusretin yhdeksänneltätoista hallitusvuodelta. Senusretin rakennuttamien monumenttien koosta voidaan kuitenkin päätellä, että hän oli todennäköisesti vallassa vielä tämän jälkeenkin. Ei ole löytynyt todisteita siitä, että hän olisi ollut edeltäjänsä tai seuraajansa kanssahallitsijana.
Länsi-Suomen lääni
Vaakuna
Länsi-Suomen läänin vaakuna luotiin yhdistämällä Varsinais-Suomen ja Satakunnan historiallisten maakuntien vaakunat sekä asettamalla alaosaan kolme kärppää Pohjanmaan historiallisen maakunnan vaakunasta. Kilven päällä oli herttuakunnan kruunu Varsinais-Suomen ja Satakunnan vaakunoista.
Andreas Alariesto
Museo-galleria
Vuonna 2020 Riikka ja Andreas Alarieston Lapin kuva -säätiö sulautui Kauko Sorjosen säätiön kanssa, joka jatkaa museon toimintaa.
Courtney Henggeler
Henggeler ja näyttelijä-tuottaja Ross Kohn menivät naimisiin 15. lokakuuta 2015. Heillä on vuonna 2017 syntynyt poika.
Sammakkoankerias
Koko ja ulkonäkö
Sammakkoankerias voi kasvaa suurimmillaan noin 50 cm pitkäksi. Ruumiinrakenteeltaan laji on pitkänomainen ja sen ruumis on tukevahko. Kalalla on kookkaat silmät ja kuono on lyhyt ja tylppä. Sammakkoankeriaan selkä- ja peräevät ovat pitkät ja yhtyneet pyrstöevään. Väriltään laji on tumman violetti, lähes musta.
Suomen Ammattijärjestö
1920-luku
Sisällissodan jälkeen uudelleen rakennetussa SAJ:ssa saivat enemmistön kommunistit ja vasemmistososialistit. Keväällä 1920 SAJ oli perustamassa Suomen sosialistista työväenpuoluetta (SSTP). Puoluepoliittiset kiistat repivät keskusjärjestöä koko 1920-luvun. 1920-luvun alussa valtiovalta käytännössä tunnusti SAJ:n roolin työmarkkinaosapuolena, sillä se esimerkiksi sai joihinkin komiteoihin edustajansa. pienoiskuva|Poliisi hajottaa Suomen Ammattijärjestön toimeenpanemaa mielenosoitusta 1. elokuuta 1929 Helsingissä, niin sanottuna [[Punainen päivä|Punaisena päivänä.]] SAJ:n riidat kärjistyivät, kun SAJ osallistui maaliskuussa 1928 neuvotteluihin niin sanotusta Kööpenhaminan sopimuksesta, jonka tarkoituksena oli syventää Suomen, Norjan ja Neuvostoliiton ammatillisten keskusjärjestön yhteistyötä. Sosialidemokraatit vastustivat sopimusta. Helmikuussa 1929 kaikki sosialidemokraatit Paasivuorta lukuun ottamatta erosivat SAJ:n toimeenpanevasta valiokunnasta. Myöhemmin samana vuonna SDP aloitti järjestelmällisen eroamisen SAJ:sta, ja perustettiin kilpaileva sosialidemokraattinen yhteiselin, Ammatillisten järjestöjen valtuuskunta. SAJ:n uudeksi puheenjohtajaksi valittiin kommunisti Iisak Heikka. Kommunistien jyrkentyneen linjan takana olivat Kominternin (ja Profinternin) niin sanotun kolmannen vaiheen kannanotot, joissa sosiaalidemokraatit tuomittiin sosiaalifasisteiksi. Uusi linja jakoi myös SAJ:n vasemmistoenemmistöä. SKP:n ulkopuolella toimineet sosialistit eivät halunneet karkottaa sosialidemokraatteja ay-liikkeestä, ja he ajautuivat konfliktiin kommunistien kanssa. SKP hyökkäsi voimakkaasti ”hoiperteluksi” kutsumaansa sovittelulinjaa vastaan ja alkoi erottaa sosialisteja johtopaikoilta. Joulukuussa 1929 sosialistit perustivat keskusjärjestökseen Suomen työväen vasemmistoryhmän, jota johti Eino Pekkala.
Jäsenliitot
(suluissa jäsenvuodet )
George Weah
Tausta ja yksityiselämä
Perhe kasvoi Monrovian Clara Town -nimisessä slummissa, vain puolen tunnin ajomatkan päässä Liberian presidentin virka-asunnosta. Weah jätti koulun kesken ja alkoi luomaan uraa ammattijalkapalloilijana. Koulutuksen puute muodostui kuitenkin esteeksi, kun Weah päätti lähteä politiikkaan vuonna 2000-luvun alussa, minkä vuoksi hän palasi kouluun ja opiskeli lukion loppuun. Vuonna 2013 Weah valmistui maisteriksi amerikkalaisesta DeVryn yliopistosta pääaineenaan julkishallinto.
Jalkapalloura
Seuraava etappi Weahille oli AC Milan, joka maksoi hänestä yli viisi miljoonaa euroa ja jota hän edusti 1995–2000. Viiden Seri A:ssa pelaamansa kauden aikana Weah voitti Italian mestaruuden (1996 ja 1999) ja teki 114 liigapelissä 46 osumaa. Keväällä 2000 hän siirtyi lontoolaisen Chelsean riveihin, missä hän voitti sittemmin FA-cupin. Matka jatkui Manchester Cityn kautta Marseilleen, josta hän siirtyi Arabiemiirikuntien liittoon, Abu Dhabiin, Al-Jaziran joukkueeseen.
Millennium-teknologiapalkinto
Palkintosumma rahoitetaan valtion budjettivaroista. Palkinnon jakamiseen liittyvät kulut ja säätiön muu toiminta rahoitetaan säätiön sijoitusvarallisuuden tuotoilla ja kumppanuusmaksuilla.
Jakoperusteet
• edistää edelleen huippututkimusta sekä tieteen ja teknologian kehitystä
Hakkilan kivisilta
Hakkilan kivisilta (myös nimellä Stenkullan silta ) on Keravanjoen ylittävä kivinen holvisilta Vantaan Hakkilan ja Jokiniemen kaupunginosien rajalla. Vuonna 1898 valmistunut graniittinen silta on aikanaan ollut osa historiallista Kuninkaantietä, ja se on yksi kolmesta Vantaalla säilyneestä historiallisesta kivisillasta Brobackan ja Luhtaanmäen siltojen ohella.
Sodexo
Kritiikkiä
Sodexo-konsernin toimintaa yksityisissä vankiloissa ja kouluissa on arvosteltu voimakkaasti. Elokuvan Super Size Me yhdysvaltalaiseen kouluruokailuun kohdistuva arvostelu liitettiin myös Sodexon palveluihin. Vuonna 2004 Britanniassa näytettiin dokumenttielokuva, joka paljasti Sodexon tytäryhtiön Tillery Valleyn ruoanvalmistuksen epähygieenisyyden. Sodexoa on boikotoitu monista syistä ympäri maailmaa yliopistoissa Lontoossa, Washingtonissa, Quebecissä, New Yorkissa, Pennsylvanian Meadvillessä ja Indianassa sekä Suomessa Nordean pankeissa ja Tampereen yliopistossa. Kampanjoidessaan kouluruoan parantamiseksi brittiläinen tv-kokki Jamie Oliver osoitti usein sormella juuri Sodexoa, joka vastaa monin paikoin koulujen lounaista.
Pentaseeni
Pentaseeni (C22H14) on aseeneihin kuuluva polysyklinen aromaattinen hiilivety. Yhdiste on yksi tunnetuimmista orgaanisista puolijohteista ja sitä voidaan käyttää orgaanisen elektroniikan valmistamiseen.
Kehä II
Kehä II:ta suunniteltiin jo 1960-luvulta lähtien. Kuitenkin se valmistui nykyiseltäkin osuudeltaan vasta lokakuussa 2000. Tie rakennettiin helpottamaan Länsiväylän pohjoispuolisen keskisen Espoon katuverkon kuormitusta.
Kehä II on pääosin nelikaistainen. Kauniaisten liittymästä pohjoiseen tie on rakennettu kaksikaistaiseksi. Tiellä on 60–80 km/h nopeusrajoitus.
Kehä II:n jatkaminen
Jatketta lähdettiin suunnittelemaan raskaana maantieratkaisuna. Vuonna 2010 valmistuneessa yleissuunnitelmassa tien toinen rakennusvaihe olisi käsittänyt toiset ajokaistat Turunväylältä Turuntielle, mistä tie olisi jatkunut 2+2-kaistaisena Hämeenlinnanväylälle. 8,2 kilometriä pitkälle uudelle tieyhteydelle olisi rakennettu neljä kilometriä kalliotunneleita Karakallion, Hämeenvaaran ja Honkasuon osuuksilla. Tiealueelle olisi tullut kahdeksan uutta eritasoliittymää ja 90 siltaa. Yleissuunnitelman mukainen 616 miljoonan euron tie oli huomattavan kallis sen tuomaan hyötyyn nähden (hyötykustannussuhde 1,4).
Joukkoliikenne Kehä II:lla
Kehä II:lla kulkevat Espoon sisäiset linjat 118 (Tapiola–Kauklahti), 532 (Matinkylä–Leppävaara), 533 (Matinkylä–Järvenperä) ja 544 (Leppävaara–Kivenlahti).
Srbuk
Sargsyan edusti Armeniaa vuoden 2019 Eurovision laulukilpailussa.
Nancy Ramey
Ramey saavutti Melbournen kesäolympialaisissa 1956 hopeaa 100 metrin perhosuinnissa ajalla 1.11,9. Kilpailun voitti Shelley Mann 0,9 sekunnin erolla Rameyyn, ja Mary Sears varmisti Yhdysvalloille kolmoisvoiton. Vuonna 1959 Ramey saavutti Pan-Amerikan kisoissa hopeaa 100 metrin perhosuinnissa. Hän ui 100 metrin perhosuinnin maailmanennätyksen 1.09,6 vuonna 1958 ja paransi sen seuraavana vuonna aikaan 1.09,1, joka pysyi ennätyksenä vuoteen 1961 saakka. Hän ui 200 metrin perhosuinnissa lyhytkestoisen maailmanennätyksen 2.40,5 vuonna 1958.
Pariisin metro
Yleiskatsaus
Pariisin alueella metrolinjat kulkevat suurimmaksi osaksi maan alla. Poikkeuksina ovat lähinnä keskikaupunkia kehämäisesti kiertävät linjat 2 ja 6, jotka osittain kulkevat kehämäisten ns. keskimmäisten bulevardien yläpuolella pitkiä siltamaisia rakenteita pitkin. Linjojen jatkeet kaupungin ulkopuolella kulkevat myös osittain maan päällä vanhoja rautatielinjauksia noudattaen.
Historia 1930–1960
Vielä 1930-luvulla metrolinjat päättyivät yleensä Pariisin rajalle. Vasta myöhemmin niitä on jatkettu esikaupunkeihin. Ensimmäisenä näin pidennettiin linjaa 9, jota vuonna 1934 jatkettiin Boulogne-Billancourtiin. Toinen maailmansota pakotti viranomaiset lopettamaan laajennukset. Vuoteen 1949 mennessä oli jatkettu kahdeksan linjaa. Linja 1 oli jatkettu lännessä Neuillyyn ja idässä Vincennesiin,  linja 3 oli jatkettu Levallois-Perretiin, linja 5 Pantiniin, linja 7 Ivryyn, linja 8 Charentoniin, linja 9 Boulogne-Billancourtiin ja linja 11 Les Lilasiin sekä  linja 12 Issy-les-Moulineauxiin. 23. maaliskuuta 1948 CMP eli Pariisin metroyhtiö ja STCRP eli Pariisin busseja ja raitiovaunuja liikennöinyt yhtiö yhdistyivät. Fuusioituneen yhtiön nimeksi tuli Régie Autonome des Transports Parisiens (RATP).
Kristinehamnin kunta
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Piirit
thumb|right|250px|Kartta Kristinehamnin kunnan piireistä.
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Ossi Ikonen
Seuraura
Marraskuussa 2022 Ikonen teki HPK:n kanssa vuoden mittaisen jatkosopimuksen. Jo helmikuussa 2023 hänen sopimustaan jatkettiin vuodella kevääseen 2025 saakka.
Enso
Urheilu
Kaupungin jalkapallojoukkue FK Svetogorets Svetogorsk pelasi aiemmin Venäjän kolmanneksi korkeimmalla sarjatasolla 2. divisioonan länsilohkossa. Kuuluisin joukkueessa pelannut pelaaja on Venäjän valioliigassa Zenit Pietarissa ja Espanjan Primera Divisiónassa eli LaLigassa Sevillan riveissä sekä Venäjän maajoukkueessa pelannut Aleksandr Keržakov. Kaudella 2000 hän pelasi Svetogorets Svetogorskin riveissä ja johdatti 18 maalillaan Svetogorskin luoteisen aluesarjan voittoon.
Solnan kirkko
thumb|right|Solnan kirkko
Marguerite Perey
Frankiumin löytäminen
Perey oli siis löytänyt uuden alkuaineen. Hän nimesi alkuaineen kotimaansa Ranskan (France) mukaan frankiumiksi (francium). Samaan tapaan olivat Curiet nimennet löytämänsä poloniumin Marien kotimaan Puolan mukaan. Frankium jäi viimeiseksi luonnosta löydetyksi alkuaineeksi. Sen jälkeen löytyneet uudet alkuaineet ovat kaikki laboratorio-olosuhteissa luotuja.
Pilum
Pilumin rakenne
Rooman ajan korkokuvissa ja veistoksissa on kuvattu myös kantapiikeillä varustettuja pilumeja ja pallonmuotoisia, rautapiikin alapuolelle kiinnitettyjä lyijypainoja, joilla todennäköisesti pyrittiin lisäämään keihään iskuvoimaa kohdistamalla painoa kärjen taakse. Varmuutta näiden lisävarusteiden käytön laajuudesta ei silti ole. Joskus harvoin sotilaat lisäsivät keihääseen oma-aloitteisesti kädensijan eli kouraimen, jos aikoivat käyttää pilumia lähitaistelussa.
NEAR Shoemaker
Matka ja kiertoradalle asettuminen
Luotain oli suuren osan matkasta ”horrostilassa” joka päättyi muutamia päiviä ennen kun luotain saapui Mathilden luokse. Se lensi sen ohitse 27. kesäkuuta 1997 1 200 kilometrin etäisyydeltä. Maan vetovoimaa käytettiin 23. tammikuuta 1998 korjaamaan luotaimen kiertorataa samanlaiseksi kuin Eroksen. Joulukuussa 1998 – helmikuussa 1999 luotain ohjattiin 321 × 366 kilometrin kiertoradalle Eroksesta. Kiertorataa alennettiin tämän jälkeen vähitellen, ja 12. helmikuuta 2001 NEAR teki hitaan ja kontrolloidun laskeutumisen Eroksen pinnalle. Luotain selviytyi laskeutumisesta vaurioitta, ja mittaustuloksia saatiin vielä asteroidin pinnalta 28. helmikuuta 2001 saakka, jolloin laitteet suljettiin. Yritys ottaa yhteyttä siihen myöhemmin 10. joulukuuta 2002 ei onnistunut.